**Gerald Elliot "Jerry" Heller** (6. lokakuuta 1940 – 2. syyskuuta 2016) oli yhdysvaltalainen musiikkimanageri ja liikemies. Hän oli West Coast rapin gangsta rap -pioneerien N.W.A:n ja Eazy-E:n manageri. Hän toi 1960- ja 1970-luvuilla Elton Johnin ja Pink Floydin näiden ensimmäisille kiertueille Pohjois-Amerikkaan. Hänen edustamiinsa artisteihin kuuluivat muiden muassa Journey, Marvin Gaye, Van Morrison, War, Eric Burdon, Crosby Stills ja Nash, Ike & Tina Turner, Creedence Clearwater Revival, Otis Redding, The Who, REO Speedwagon, Black Sabbath, Humble Pie, Styx, Grass Roots ja Standells.*lähde?*

Heller työskenteli 1980-luvun puolivälissä R&B:n ja hip hopin parissa edustamalla artisteja, joita olivat esimerkiksi Michel'le, World Class Wreckin 'Cru, J.J. Fad, The D.O.C. Egyptian Lover ja L.A. Dream Team. Hellerilla oli osansa West Coast rap -musiikin syntymisessä, kun hän johti Ruthless Recordsia Eazy-E:n kanssa ja löysi, rekrytoi tai manageroi artisteja kuten N.W.A, ​​The Black Eyed Peas, Above the Law, The D.O.C ja Bone Thugs-N-Harmony. Dr. Dre toi The D.O.C.:n ja Above the Law'n Ruthless Recordsille aikoinaan, ja Eazy-E toi Bone Thugs-N-Harmonyn myöhempinä vuosina.*lähde?*

Heller julkaisi 2006 omaelämäkerran *Ruthless: A Memoir*.

N.W.A:n tarinan kertovassa elokuvassa *Straight Outta Compton* (2015) Paul Giamatti esittää Helleriä. Heller syytti elokuvaa hänen mainettaan vahingoittavan virheellisen tiedon levittämisestä ja haastoi sen tuottajat oikeuteen kunnianloukkauksesta.

Vuonna 2016 Heller sai autoa ajaessaan sydänkohtauksen ja ajoi kolarin. Hän kuoli 75-vuotiaana 2. syyskuuta 2016 Thousand Oaksissa Kaliforniassa.

Lähteet
-------

1. 1 2  Jerry Heller | American music manager *Encyclopedia Britannica*. Viitattu 3.4.2019. (englanniksi)
2. 1 2  Adam Sweeting: Jerry Heller obituary *The Guardian*.  7.9.2016. Viitattu 3.4.2019. (englanniksi)
3. ↑  Matthew McKinnon: When We Were Ruthless: An Interview with Jerry Heller *Medium*.  17.2.2015. Viitattu 3.4.2019. (englanniksi)
4. ↑  Daniel Kreps, Daniel Kreps: Jerry Heller, Former N.W.A Manager, Dead at 75 *Rolling Stone*.  3.9.2016. Viitattu 3.4.2019. (englanniksi)
5. ↑  Samu Lehtonen: TMZ: Kiistanalainen manageri Jerry Heller on kuollut *Ilta-Sanomat*.  4.9.2016. Viitattu 3.4.2019.
6. ↑  Daniel Kreps, Daniel Kreps: Late N.W.A Manager Jerry Heller’s ‘Straight Outta Compton’ Lawsuit Dismissed *Rolling Stone*.  22.12.2018. Viitattu 3.4.2019. (englanniksi)
7. 1 2  Mika Parikka: Hittielokuva rajun syytöksen kohteena: "Aiheutti hahmon esikuvan kuoleman" *KISS*.  5.9.2016.  Arkistoitu 3.4.2019. Viitattu 3.4.2019.
8. ↑  Lala Martinez: Jerry Heller, N.W.A manager, dead at 75 *rollingout.com*. Viitattu 3.4.2019. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Yhdysvallat
* Tšekki

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Jerry Heller